Alessio (Albania)

Alessio(AFI: /aˈlɛssjo/; ’n albanese Lezhë, [ˈlɛʒə], o Lezha) è nu comune albanese situato ’a nord-ovest d’’a Albania, e pure capoluogo d’’a prefettura cu ’o stesso nomme e sede vescovile cattolica.

Dopp’ ’a riforma amministrativa d’’o 2015, so’ stati unuti a Alessio ’e comuni ’e Balldren i Ri, Blinisht, Dajç, Kallmet, Kolsh, San Giovanni di Medua, Shënkoll, Ungrej e Zejmen.

 Etimologia 
Era na cittadina illirica, e quanno diventò colonia d’’a Grecia antica, fu chiamata Lissos (Λισσός). Dopp’ ’a conquista romana, ’o nomme fu latinizzato ’n Lissus. ’N albanese addiventò Lezha-Lezhë, e ’n ghego ’e forme Lesha e Lesh (lana) so’ comuni. ’O nomme italiano Alessio fu dato d’’e veneziani. Ll’ottomani turche la chiamavano ’n turco Leş.

 Geugrafia fisica 

 Territorio 
’A città sta ncopp’ ’a parte cchiù stretta d’’a pianura costiera albanese, a sulo 3 km d’’a costa adriatica, circa 50 km a nord d’’a capitale Tirana e ncopp’ ’e rive ’e nu piccolo fiume secondario d’’o Drin. A sud d’Alessio, ’ncopp’ ’o delta d’’o Drin, ce sta ’a riserva naturale ’e Kunë-Vain-Tale, ca comprende ’a laguna ’e Kunë-Vain, na zona umida longa cchiù ’e diece chilometri lungo ’a costa adriatica.

 Clima 
Grazie ’a posizione geografica soja, cu na bella vicinanza ’o mare e nu rilievo ca è pe’ ll’‘a maggior parte basso, Alessio tiene nu clima temperato, tipo mediterraneo. ’O distretto ’e Alessio è carattarizzato da state cavere e secche, ’nverne miti e umide ncopp’ ’a parte bassa e ’int’ ’a città, mentre ’int’’e muntagne l’‘nverne so’ umide e fridde. ’A temperatura media annua pe’ ’o distretto è 15 °C, a gennaio è 7 °C, e a luglio sta tra 24 e 25 °C. ’A temperatura cchiù ata registrata a Alessio è stata 39 °C (’o 18 luglio 1973) e ’a cchiù vascia è stata 10 °C (’o 24 gennaio 1963). ’A pioggia media annua è ’e 1700 mm.

 Storia 

 Lissos 
sinistra|miniatura|Colonie greche ncopp’ ’o Mare Adriatico (in russo chill’ ’e Siracusa)
Alessio fu fundata, cu ’o nomme ’e Lissos, comme colonia ’e Siracusa, insieme a ’e colonie ’e Issa, che mo se chiama Lissa, Ankón, che mo è Ancona, e Adrìa, che mo è Adria, da ’o tiranno Dionisio I ’e Siracusa, intorno all’anno 385 avanti Cristo.

’A fundazione soja, comme chille d’’e altre colonie ca avimmo ditto, fu fatta pe’ vulé tene ’o controllo d’’a via diretta pe’ ’e mercati ricchi d’’a Pianura Padana; ’n particolare, Lissos aveva pur’ ’a funzione ’e controllà ’o acceso ’mportante ’a valle d’’o fiume Drin, una d’’e poche vie pe’ trasì dinto all’Illiria. Int’’o 385 avanti Cristo, e fra ’o 335 e ’o 330 avanti Cristo, fu fernuta ’a costruzione d’’a fortezza, ca fece d’Alessio na d’’e città cchiù protette d’’a Illiria.

 Epoca romana 
Int’’o 213-197 avanti Cristo, fu attaccata da Filippo I ’e Macedonia, mentre int’’o II secolo avanti Cristo addiventò residenza d’’o rre Genzio.

 Medioevo 
Doppo fu possess’ d’’e Dukagjin, ca poi ’a cedettero ’int’’o 1393 ’e Veneziani, ca l’inclusero ’int’’a ll’Albania Veneta. Pe’ frenà l’avanzata turca verso ’e possedimenti loro ’ncopp’ ’o Mare Adriatico, ’o governo d’’a Serenissima arrivò a nu’ accordo cu ’e principati albanesi guidati da Giorgio Castriota Scanderbeg. ’O 2 marzo 1444 Scanderbeg organizzò ad Alessio ’o primmo incontro ’e tutte ’e principati albanesi ca se riunettero ’int’’a cosiddetta Lega d’Alessio pe’ cumbattere ’a minaccia turca. ’O 17 gennaio 1468 murì proprio ad Alessio Scanderbeg, ca stava pe’ ’o seconno incontro ’e ’e principati albanesi, uniti ’int’’a guerra contr’ ’e ottomani. Fu sepolto int’’a chiesa ’e San Nicola, addó mo ce stà ’o memoriale suo.

 Età moderna ed Età contemporanea 
Int’’o 1606 nascette ’int’ nu paese vicino ad Alessio Frang Bardhi, autore d’’o primmo vocabolario albanese-latino.

 Monumenti e luoghi d'interesse 
miniatura|Castello di Alessio
miniatura|Tomba di Castriota
Sovrasta ’a città ’a fortezza da addó se vede n’ottima vista ’ncoppa ’a città e ’a costa, addó se ponno ammirà ’e ruvine d’epoca antica e ottomana. Ll’aspetto attuale d’’a fortezza vene d’’a ristrutturazione fatta tra ’o 1515 e ’o 1521, commissionata d’’o sultano Solimano ’o Magnifico. Duranne ’e scavi ’int’’o 1966 fu scupierta na moschea. ’A collina ripida offre na vista panoramica d’’a città, d’’e pianure, d’’e muntagne e d’’a costa adriatica. ’Int’’o 2004 fu fatta na squadra albanese-austriaca ’e archeologi pe’ ’e scavi nove ’int’’o castiello e ’int’’a parte bassa d’’a città. ’Int’’o 2006 ce fu nu finanziamento pe’ na campagna ’e scavi fatta dall’Istituto Archeologico Germanico.

’A cattedrale ’e San Nicola, fatta int’’o 2007, è ’a chiesa cattolica cchiù ’mportante d’’a città. ’O palazzo nuovo ha rimpiazzato ’a cattedrale vecchia ’e San Nicola, ca fu fatta ’int’’o XIV secolo.

’O sistema d’’e lagune e ’e zone umide ’e Kune-Vain-Tale è na riserva naturale ca tene 1087 ettari ’e paludi, 187 ettari ’e bosco e 557 ettari ’e spiaggia cu rena. Llà so’ state censite 135 specie ’e uccelli e 58 specie ’e pesci. Già int’’o tiempo comunista fu fatto nu hotel dint’ ’a na costruzione ca primma era na palazzina pe’ caccia fatta fà da Galeazzo Ciano.

 Economia 
Nunostante ’e dimensioni piccerelle, Alessio è sempe stata n’importante mercato ’int’ ’a regione. ’E fabbriche fatte int’’o tiempo comunista mo nun funzionano cchiù, comme pure ’o piccolo porto ’e San Giovanni di Medua (Shëngjin), ca sta a 5 km a ovest d’’a città, e ca mo è cchiù importante comme località pe’ ’e vacanze ca pe’ ll’attività d’’o porto. A partire d’’o 2005, ad Alessio ’o turismo s’è sviluppato assaje grazie a ’a bellezza d’’a costa e ’a stabilità politica d’’a Albania.

 Infrastrutture e trasporti 

 Strade 
’A città ’e Alessio è attraversata d’’a SH 1. Tutte ’e strade ca veneno da nord-ovest pe’ ’o centro d’’a Albania passano pe’ Alessio. Da nu poco ’e tiempo, ’a strada tra Alessio e Fushë-Kruja collega Tirana; però è considerata poco sicura pe’ ll’incidenti stradali. ’A strada (ca ’int’’a lingua albanese se chiama superstradë) ca collega Scutari fu completata int’’o 2005.
sinistra|miniatura|Stazione ferroviaria di Alessio.

 Ferrovie 
’O comune è servuto d’’a stazione ’e Alessio, ncopp’ ’a ferrovia Scutari-Vorë.

 Aeroporti 
A 12 km a nord ’e Alessio sta l’aeroporto ’e Gjadër, usato comme base aerea militare duranne ’a Guerra Fredda e ’e guerre jugoslave, dannaggiato duranne ll’anarchia albanese d’’o 1997[1] e mo è usato sulo comme deposito pe’ l’aerei da combattimento ca nun se usano cchiù.

 Sport 
'A squadra ’e pallone locale è ’o KS Besëlidhja Lezha, fundata int’’o 1930. Gioca ’e partite interne ll’’o stadio Besëlidhja.